รักสลายดอกฝ้ายบาน

"รักสลายดอกฝ้ายบาน" เป็นเพลงของนักร้องลูกทุ่ง-หมอลำ จินตหรา พูนลาภ จากอัลบั้ม หมอลำสะออนชุดที่ 1 เป็นอีกผลงานการประพันธ์ของดาว บ้านดอน และเรียบเรียงโดย สวัสดิ์ สารคาม ออกจำหน่ายพร้อมอัลบั้มในเดือนพฤศจิกายน พ.ศ. 2541

การตอบรับและผลที่ตามมา
เพลงนี้เป็นอีกเพลงที่สร้างชื่อเสียงให้กับจินตหรา และกลายเป็นเพลงประจำงานกาชาดดอกฝ้ายบาน สืบสานวัฒนธรรมไทเลยอีกด้วย และยังเป็นเพลงแนวหมอลำที่เป็นที่นิยมของคนฟังทั้งแฟนคลับของจินตหรา รวมถึงคอหมอลำและคนที่ไม่ได้ฟังเพลงหมอลำ รวมถึงชาวต่างชาติ

เพลงนี้เคยถูกนำมาขับร้องใหม่โดยเป็กกี้ ศรีธัญญา ในรายการเปลี่ยนหน้าท้าโชว์ Sing Your Face Off ซีซันที่ 3 ในปี พ.ศ. 2560

อ้างอิง

หมอลำ
เพลงลูกทุ่ง
เพลงของจินตหรา พูนลาภ
ซิงเกิลในปี พ.ศ. 2541
เพลงในปี พ.ศ. 2541
จังหวัดเลยในบันเทิงคดี